מתקפת הטרור במומבאי (2008)

**מתקפת הטרור במומבאי** החלה ב-26 בנובמבר 2008 וארכה יומיים וחצי. המתקפה נערכה כנגד יעדים שונים בו זמנית בדרום העיר מומבאי שבהודו, ובמהלכה עשרה מחבלים חמושים ברובים, רימוני יד וחומר נפץ, שתקפו כמעט בו-זמנית עשרה יעדים, הרגו אזרחים ולקחו בני ערובה.

במתקפת טרור זו שנמשכה כיומיים וחצי, נהרגו 207 בני אדם, 178 מהם הודים והשאר זרים ונפצעו 694 בני אדם, 657 מהם הודים והשאר זרים. הכוחות מיוחדים ללוחמה בטרור של הודו  הופעלו כנגד המחבלים, לכדו אחד מהם והרגו תשעה. ייתכן שמחבלים נוספים נמלטו.

המחבל שנלכד הודה בחברות בארגון הטרור הפקיסטני-אסלאמיסטי לשקאר א-טייבה, וציין כי תכנון המתקפה נמשך כשנה וחצי (משערים שזאכי א-רחמן לאחבי היה בין המתכננים הראשיים), והיעדים העיקריים שהותקפו, מלון ארמון טאג' מהאל, מלון אוברוי טריידנט ובית חב"ד, נבחרו מראש. בעיתון הבריטי הטיימס דווח כי חמישה מהמחבלים לא נלכדו, לפי העובדה שבספינה שבאמצעותה באו הטרוריסטים למומבאי נמצא ציוד עבור 15 גברים (15 חגורות הצלה ואפילו 15 מברשות שיניים), מה שגרם לחשש לפיגוע נוסף.

[שמאל|ממוזער|250px|[תחנת צ'האטראפאטי שיוואג'י|תחנת הרכבת צ'האטראפאטי שיוואג'י, מיעדי המתקפה]]

## ההכנות למתקפה
ההכנות למתקפה החלו ב־2005, כאשר אנשי לשקאר-א-טייבה הטילו משימת איסוף מודיעין מקדים לצורך מתקפה על דייוויד קלומנם הנדלי, פקיסטני־אמריקאי שנולד לדיפלומט אמריקאי שהוצב בארצות הברית ואם אמריקאית, ששהה במחנות אימונים של הארגון חמש פעמים בין 2002 ו־2005.

הנדלי נסע למומבאי בכסות של הפעלת סוכנות הגירה. הסוכנות פעלה בחסות סוכנות הגירה שהפעיל , רופא צבאי בצבא פקיסטן בדרגת רב-סרן בדימוס בעל אזרחות קנדית שהתגורר בשיקגו שהיה מעורב בפעילותו של הנדלי. הנדלי ביקר במומביי חמש פעמים בין 2006 ל־2008, ואסף נתונים ומיקומיים לקראת ההתקפה. רנה עצמו ביקר במומביי מספר ימים לפני המתקפה, לצד אתרים אחרים בהודו.

## רשימת הפיגועים
המקומות שהותקפו, לפי סדר תקיפתם, הם:
* **קפה לאופולד** - מסעדת תיירים פופולרית. חמישה מחבלים נכנסו למסעדה, ירו והשליכו רימוני יד.
* **[[בית חב"ד]]** - שוכן בבניין בן חמש קומות הנקרא "**בית נרימאן**" (नरीमन हाउस): מחבלים שהתבצרו בבית החזיקו בני ערובה. בית חב"ד היה המקום שריתק את הישראלים ואת התקשורת הישראלית במהלך שלושת ימי ההתקפה בגלל היותו אתר יהודי. צבא הודו השתלט על הבית וחיסל את המחבלים לאחר יומיים ב-28 בנובמבר. בתום ההשתלטות של הקומנדו ההודי על הבית התגלו גופות שישה מבאי הבית: מנהלי הבית בני הזוג הרב גבריאל ורבקה הולצברג וארבעה יהודים נוספים: בן ציון קרומן ואריה לייבוש טייטלבאום (מתארחים, משגיחי כשרות), יוכבד אורפז (מטיילת אשר באה לבקר את ילדיה ונכדיה שטיילו בהודו) ונורמה שוורצבלט - רבינוביץ' (יהודיה-מקסיקנית שעמדה לעלות לישראל כמה ימים לאחר הפיגוע). במהלך המצור על הבית נמלטה ממנו עוזרת הבית סנדרה סמואל עם בנם של משפחת הולצברג, משה, בן השנתיים. מספר שנים לאחר מכן העניקה ממשלת ישראל אזרחות למטפלת. אחד האורחים הישראלים ששהה בבניין בזמן פריצת המחבלים אליו, הצליח לברוח מאחד מחלונות הבניין, מיד בתחילת התופת. ב-18 בינואר 2018, חזר בנם של משפחת הולצברג אל מקום האירוע לראשונה יחד עם ראש ממשלת מדינת ישראל בנימין נתניהו. הביקור של השניים נעשה כחלק מביקורו של נתניהו במדינה. ב-13 ביוני 2018 העניק הוועד היהודי-האמריקאי את פרס "מגן האומץ" (The Moral Courage Award) לעוזרת הבית סנדרה סמואל.
* **[[תחנת צ'האטראפאטי שיוואג'י|תחנת הרכבת צ'האטראפאטי שיוואג'י]]** - מחבלים ירו על נוסעים בתחנת הרכבת.
* **[[מלון ארמון טאג' מהאל]]**, הוא מלון יוקרתי ברובע קולאבה, סמוך למבנה שער הודו: שלושה מחבלים חדרו למלון, לקחו כמאה בני ערובה ורצחו למעלה מ-50 מהם. למלון נגרם נזק כבד, הוא ניזוק משרפה שפרצה בו במהלך המתקפה.
* **[[אוברוי טריידנט|מלון אוברוי טריידנט]]** - מחבלים חדרו למלון ולקחו בני ערובה ורצחו למעלה מ-60 מהם.
* **פרוור פרלה בצפון העיר** - פיצוץ מכונית תופת.
* **[[בית חולים|בית החולים]] קמה ומטה משטרת מומבאי**
* **[[בית קולנוע|בית הקולנוע]] מטרו אדלאבס**
* **מזאגון** - פיצוץ מכונית תופת.

החשד הוא שהקורבנות הראשונים של הטרוריסטים היו אנשי ספינת דיג מהעיר פורבנדר, שנחשבה לנעדרת מאז 14 בנובמבר. רב החובל של הספינה נמצא מת, ויתר אנשי הצוות נעדרים. הטרוריסטים כנראה השתלטו על הספינה, ובאמצעותה הגיעו לחוף מומבאי.

המספר הרשמי של ההרוגים מאז 30 בנובמבר 2008 עומד על 173, ומספר הפצועים עומד על 694.

## כרונולוגיית הפיגועים
[שמאל|ממוזער|250px|בניין [מלון ארמון טאג' מהאל, ימים ספורים קודם לפיגוע.]]
250px|שמאל|ממוזער|מלון טאג' מהאל בשעת לילה.
### מלון טאג' מאהל
לפחות 60 אנשים נרצחו, ו-3 מחבלים נהרגו.

**רביעי (26 בנובמבר)**
*22:03 - קבוצת מחבלים תוקפת את בית המלון.

**חמישי (27 בנובמבר)**
*03:00 - שרפה גדולה פורצת במלון ולאחר כשעה מתחיל פינוי אנשים.
*04:30 - מכבי אש מחלצים מספר אנשים מהקומות התחתונות, ונאבקים עם הלהבות בקומות העליונות.
*09:15 - כוחות ביטחון הודיים מנסים להשתלט על המלון.
*10:30 - חברי המשמר הלאומי ההודי מתחילים בסריקה מחדר לחדר במלון.
*11:00 - על פי מקורות צבאיים הודיים, לפחות 40 בני ערובה מוחזקים במלון.
*לילה - הצבא ההודי משתלט על המבנה מקומת הקרקע עד הקומה הרביעית.

**שישי (28 בנובמבר)**
*00:16 - כל המחבלים במלון מחוסלים, פרט לאחד.
*00:25 - קולות ירי נשמעים מהבניין הישן של המלון.
*00:47 - פיצוץ עז נשמע במלון.
*03:00 - בחדשות מדווחים שהמצור על המלון הסתיים, אך מחבל אחד עדיין מתבצר שם.
*10:57 - חייל קומנדו הודי נפצע קשה לדברי המשטרה ההודית, הבניין החדש של המלון עבר כולו לשליטתה.
*11:49 - קולות ירי ופיצוץ עז נשמעים מחוץ לבניין הישן של המלון.
*17:20 - קרבות קשים במלון, גופות מוצאות החוצה.

**שבת (29 בנובמבר)**
*בוקר - מקורות במשטרת הודו מודיעים שהמחבלים האחרונים חוסלו.

### מלון אוברוי טריידנט
שמאל|ממוזער|250px|מלון אוברוי טריידנט
לפחות 50 אנשים נרצחו, ו-2 מחבלים נהרגו.

**רביעי (26 בנובמבר)**
*21:57 - קבוצת מחבלים מתקיפה את בית המלון.

**חמישי (27 בנובמבר)**
*02:00 - כוחות צבא הודיים מגיעים ומתחילים בפעולות החילוץ.
*בוקר - הטלוויזיה ההודית מדווחת ששבעה תוקפים מחזיקים שם בבני ערובה.
*אחר הצהריים - פיצוצים עזים נשמעים מהמלון.
*17:00 - הצבא ההודי מחלץ כ-10 בני ערובה ומנסה לפנות אנשים מבוהלים.
*20:00 - שרפה פורצת בקומה הרביעית.
*21:00–22:30 - נשמעים פיצוצים של רימוני יד.

**שישי (28 בנובמבר)**
*01:00 - קולות ירי נשמעים מהמלון.
*10:30 - הצבא ההודי מחלץ כ-30 בני ערובה.
*14:40 - מפקד המשמר הלאומי ההודי מודיע שהמצב בשליטה, ושכל בני הערובה חולצו.

### בית חב"ד
שמאל|ממוזער|250px|בית חב"ד - "בית נרימאן", כשבוע לאחר מתקפת הטרור

בית חב"ד שכן ב"בית נרימאן" (नरीमन हाउस), בניין בן חמש קומות באזור הדרומי של מומבאי.

6 יהודים נרצחו, ו-2 מחבלים נהרגו.

**רביעי (26 בנובמבר)**
*21:45 - מחבלים תוקפים את הבית.

**חמישי (27 בנובמבר)**
*15:00 - המשטרה ההודית מוסרת שהרב גבריאל הולצברג הוא אחד מבני הערובה.
*22:15 - קולות ירי נשמעים מתוך הבית.
*לילה - מקורות הודיים רשמיים מוסרים ששמונה בני ערובה שוחררו.

**שישי (28 בנובמבר)**
*00:01 - שבעה בני ערובה יוצאים לחופשי.
*07:27 - חמישה חיילי קומנדו הודי נוחתים ממסוקים על גג הבית.
*08:06 - פיצוץ של רימון יד נשמע בקומתו הרביעית של הבית.
*08:25 - כוחות קומנדו הודיים נכנסים לקומה הרביעית ונשמעים שני פיצוצים עזים. בשעתיים הקרובות מתנהלים קרבות בבית.
*17:00 - פיצוצים וקולות ירי נשמעים מתוך הבית.
*19:00 - המשמר הלאומי מוסר שחמישה בני ערובה נהרגו על ידי המחבלים.
*23:46 - כוחות הקומנדו מצליחים להשתלט על הבית.

## קורבנות
שמאל|ממוזער|250px|שוטרים הודים שהוזנקו למקום
[שמאל|ממוזער|250px| [מודעת אבל|מודעות אבל בשכונת גאולה בירושלים, המכריזות על מותם של בני הזוג הולצברג, והרב אריה לייבוש טייטלבוים בבית חב"ד מומבאי]]
ממוזער|250px|הרב שמעון רוזנברג, אביה של רבקה הולצברג, סופד לבתו ולחתנו באירוע ממלכתי בישראל|טקסט=

}סינגפורים || 1 || -
|-
|  בריטים || - || 7
|-
|  ספרדים || - || 2
|-
|  עומאנים || - || 2
|-
|  סינים || - || 1
|-
|  אוסטרים || - || 1
|-
|  פיליפינים || - || 1
|-
|  פינים || - || 1
|-
|  נורווגים || - || 1
|-
| **סה"כ** || **207** || **694**
|}

## בעקבות הפיגוע

בעקבות הפיגוע התפטרו מתפקידם שר הפנים של הודו שיברג' פטיל, שהוא האחראי על ביטחון הפנים במדינה, והיועץ לביטחון לאומי.

הערכתה של הודו, שהמחבלים הגיעו מפקיסטן והתאמנו בה, גרמה למתיחות רבה ביחסים בין שתי המדינות. מספר ימים לאחר המתקפה הודו הגישה לפקיסטן רשימה של 20 חשודים במעורבות בפיגוע, ותבעה את הסגרתם.

מבין עשרת המחבלים שביצעו את המתקפה עצמה, נהרגו תשעה. על המחבל ששרד, פקיסטני בן 22, נגזר עונש מוות במאי 2010 לאחר שהורשע ב-86 סעיפי אישום, והוא הוצא להורג בתלייה ב-21 בנובמבר 2012. שני אזרחים הודים, שהועמדו לדין על סיוע למחבלים, זוכו מאשמה.

בעקבות הפיגוע הקימה ממשלת מהאראשטרה יחידה מיוחדת ללוחמה בטרור, פורס ואן בסיוע משמר הגבול הישראלי.

כשנה לאחר הפיגוע, נעצר בארצות הברית, אזרח אמריקאי בחשד במעורבות בתכנון מתקפת הטרור תוך קשר עם ארגון טרור פקיסטני. על פי החשד, האיש התארח בבית חב"ד חודשים ספורים לפני הפיגוע כשהוא מחופש ליהודי דתי.

באוקטובר 2009 נעצר טהאוור חוסיין רנה על ידי ה־FBI. רנה הורשע על ידי בית משפט אמריקאי ב־2011 בהאשמות אחרות. באפריל 2025 הסגירה ארצות הברית את רנה להודו.

במרץ 2010 חתם הנדלי על הסדר טיעון מול רשויות ארצות הברית, ובמסגרתו הורשע בינואר 2013 ונגזרו עליו 35 שנות מאסר.

## הפיגוע בתרבות
בשנת 2019 עלה לאקרנים הסרט מלון מומבאי. הסרט מתחיל בשייט של עשרת המחבלים עד לעגינתם סמוך לשער הודו ומתמקד במאורעות שהתרחשו במלון הטאג' מאהל. שאר אתרי הפיגועים הוזכרו בקצרה.

טלי אברהמי, מפיקת סרטים חרדית, הפיקה סרט בשם "בומבאי" בו שילבה בתוך העלילה הכללית את סיפורם של שליחי חב"ד גבי ורבקי הולצברג שנרצחו בפיגוע.

## לקריאה נוספת
* ליאור אלפרוביץ, **השליחות האחרונה - סיפור שליחי חב"ד שנהרגו בפיגוע במומביי**, אחוזת בית, 2012
* נדב איל, המרד נגד הגלובליזציה. "טרור במומבאי 2008" (עמוד 85), ידיעות אחרונות, 2018

## קישורים חיצוניים

* ד"ר שאול שי, מתקפת הטרור במומבאי, באתר המטה לביטחון לאומי ב
* דף של חב"ד כתגובה לרצח בעברית ובאנגלית
* 
* 

## הערות שוליים

קטגוריה:הודו: פוליטיקה
קטגוריה:מומבאי
קטגוריה:פעולות טרור ב-2008
קטגוריה:לשקאר-א-טייבה
קטגוריה:פיגועי מכונית תופת
קטגוריה:פיגועים נגד יהודים בחוץ לארץ
קטגוריה:פיגועי טרור בהודו
קטגוריה:יחסי הודו–פקיסטן
קטגוריה:יחסי הודו–ישראל
קטגוריה:פשע בהודו
קטגוריה:2008 באסיה